Gabriel Morales

El professor de literatura nou que fa la seva primera incursió al món de l'ensenyament, amb 26 anys. Té un aire juvenil, tant que el primer dia el confonen amb un alumne. El Gabi té un punt friqui que el fa entranyable.

## Biografia

### Tercera Temporada

**Walter Benjamin**

    El Gabi arriba al Guimerà i tots el confonen amb un alumne, fins que l’Eugeni els hi explica que és el nou professor de Literatura Castellana. El Gabi és presenta a l’Elisenda, i li explica que va deixar la seva antiga feina per dedicar-se a l’Ensenyament.

**Adam Smith**

    El Gabi, com la resta dels companys, felicita a la Silvana per les seves idees amb els Peripatètics. Però cada vegada que diu alguna cosa, l’Elisenda el renya pels seus comentaris. Durant la seva classe, veu una Estelada per la finestra, i decideix tancar les cortines per no veure-la.

**Albert Camus**

     El Gabi no pot evitar riure quan l’Elisenda comenta que no li agrada Renfe i que prefereix mil vegades els Ferrocarrils Catalans.

**Karl Marx**

     El Gabi comenta amb el Merlí l’actitud del Joan, i llavors li proposa sortir de festa amb ell, al que el Merlí declina. Llavors li demana a l’Elisenda, però li diu que no ja que passarà la nit amb el seu nòvio. Finalment el Merlí accepta. El Pol el convida a sortir amb els Peripatètics de festa, però li diu que és massa gran com per sortir amb ells. Durant la classe s’enriu del Gerard per pensar que un poema de Lorca està malament per repetir diverses vegades la frase “a las cinco de la tarde”. Comença la nit i ell i el Merlí comencen a beure i a parlar de la seva vida sentimental. El Merlí li aconsella que si vol agradar-li a l’Elisenda, s’ha de fer passar per independentista. Llavors el Gabi li diu que vagi a fer les paus amb la Gina, i així ho fa. Mentrestant es troba amb els Peripatètics que el conviden a la festa fins que arriba un grup de joves reclamant el sofà del Joan. El Gabi intenta posar pau, però rep el cop de puny que dóna inici a la baralla. És llavors quan li diu a l’Oliver que vagi a buscar a la policia, que s’emporta al Joan detingut, i marxa a la comissaria mentre truca al Merlí. Al dia següent, el Gabi es fa passar per independentista davant de l’Elisenda i aconsegueix que accedeixi a quedar amb ell.

**Hannah Arendt**

     El Gabi explica que ell tampoc vol un nen a la seva classe ja que no li agraden els nens.

**Thoreau**

     L’Elisenda li proposa al Gabi d’anar a una de les quedades pel suport a la independència. El Gabi inicialment no vol, però acaba accedint. L’Elisenda presenta al Gabi a la seva reunió d’independentistes, però el Gabi només té ulls ara per la Mel, una companya. Acabada la reunió independentista, l’Elisenda li diu al Gabi de marxar, però el Gabi prefereix quedar-se a recollir amb la Mel, i els dos s’acaben embolicant.

**Plotí**

     El Merlí, ara ja despert, arriba tard a la sala de professors, on hi troba al Gabi. Aquest li està explicant que s’ha embolicat amb una companya de l’Elisenda, i li demana repetides vegades de tornar a sortir de festa. El Merlí, el Jaume, l’Eugeni, la Mireia i el Gabi surten de festa al bar country i acaben ballant junts, fins que el Gabri es gira el turmell. Una cambrera els hi serveix les begudes i el Merlí li clava els ulls des del primer moment. AEl Jaume està explicant un acudit als professors, i el Merlí li pregunta si l’acudit li servirà per lligar amb la cambrera. El Merlí, decidit, li dona el seu telèfon a la Natàlia i la treu a ballar. El Gabi també està amb ressaca al despatx amb el Merlí, quan arriba el Joan enfadat pels actes del Merlí.

**Zygmunt Bauman**

     Mentre l’Óscar juga amb el Nil, el Gabi li explica a l’Elisenda que ja no es veurà més amb la Mel. L’Elisenda li diu al Gabi que faci el que vulgui, que a ella no l’afecta.

**Heidegger**

     En plena reunió per organitzar la campanya de donació de sang al Guimerà, el Merlí deixa caure que la Silvana es presenta a directora. El Merlí no en té prou, i també explica que el Gabi es va fer passar per independentista per lligar amb l’Elisenda. L’Elisenda s’enfada amb el Gabi, però el Gabi li diu que va ser la única manera que va trobar d’apropar-se a ella. L’Elisenda, però, li tira en cara que s’emboliqués amb la Mel, però el Gabi li diu que no vol res amb la Mel, sinó amb ella. El Gabi li explica a l’Elisenda que precisament vol estar amb ella perquè pensa diferent que ell. Els dos no poden aguantar més l’atracció, i s’acaben embolicant al magatzem.

**Sant Agustí**

     L’Elisenda li explica al Gabi que està molt angoixada, ja que li ha explicat al seu nòvio que es va embolicar amb el Gabi i l’ha deixat. El Gabi li que ara que el seu nòvio ha anul·lat el casament, li diu que pot començar una relació amb ell, però l’Elisenda li diu que és impossible i que intentarà arreglar les coses. També li diu que es demanarà la baixa perquè té atacs d’ansietat. El Gabi li està dient a l’Eugeni que no és bo per ell anar a la natura i que no en té masses ganes, especialment desprès del que ha passat amb l’Elisenda, ara que s’ha agafat la baixa. La Quima es presenta a la sala de professors, explicant que serà la substituta de l’Elisenda un altre cop. El Merlí li proposa anar de colònies amb els Peripatètics, però no ho acaba de veure. L’Eugeni li presenta al Gabi, que mal intencionadament fa un comentari sobre la roba de la Quima que no es pren massa bé, però no en fa cas i marxa. El Merlí arriba a classe amb la Quima, i el Gabi, i els alumnes els hi diuen als dos que vinguin a les colònies. La Silvana passa pel passadís i veu l’escena on finalment els alumnes li diuen que vingui ell de colònies, i quan el Merlí accepta, els alumnes l’abracen i ho celebren.